ถ้ามีเพศสัมพันธ์แล้วหลั่งข้างในก่อนมีประจำเดือนประมาณ 5 วัน มีโอกาสท้องไหมครับ คือจริงๆก็ป้องกันแล้วครับ แต่ถุงยางอนามัยแตก ประมาทครับเลยหลั่งด้านใน ขยายความครับ ปกติรอบประจำเดือนของแฟนประมาณ 30 วันครับ ค่อนข้างสม่ำเสมอ จะมีแต่เดือน 4 ที่มากผิดปกติคือ 35 วัน นอกจากเดือนนั้นก็ 28-31 วันครับ และใช้แอพในการบันทึก คืนนี้เป็นวันที่ 26 กำลังจะ 27 ครับ แบบนี้มีโอกาสท้องไหมครับ ถ้ามีมีวิธีแก้ไขแบบไหนบ้างไหมครับ
สวัสดีค่ะ ก่อนมีประจำเดือนประมาณ 7 วันมักจะไม่มีไข่ตก มีโอกาสตั้งครรภ์น้อย แต่อย่างไรก็ตามไม่แนะนำให้นับวันปลอดภัยเพื่อคุมกำเนิด เพราะมีโอกาสผิดพลาดได้สูงในกรณีนี้หากถุงยางฉีกขาดหรือแตก อาจเป็นข้อบ่งชี้ในการรับประทานยาคุมกำเนิดฉุกเฉินภายใน 72 ชั่วโมงหลังมีเพศสัมพันธ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก